משרד המודיעין

משרד המודיעין היה משרד ממשלתי שהיווה חלק מהמערכת המדינית-ביטחונית-מודיעינית של מדינת ישראל עד לסגירתו במרץ 2024. המשרד והשר העומד בראשו שיתפו פעולה עם משרד ראש הממשלה, המטה לביטחון לאומי, אמ"ן, צה"ל, המוסד למודיעין ולתפקידים מיוחדים (המוסד), שירות הביטחון הכללי (שב"כ) והמרכז למחקר מדיני (ממ"ד) במשרד החוץ לטובת הביטחון הלאומי של מדינת ישראל, בתיאום ובהנחיית ראש הממשלה. בעקבות כך ולמעשה, למשרד לא היו סמכויות נפרדות. אחד מתפקידיו המרכזיים של משרד המודיעין היה פיתוח והפקה של תוצרי מודיעין המסייעים למשרדי הממשלה ולממשלה כולה להיערך ולהתמודד עם נושאים ואירועים הרלוונטיים לחוסן הלאומי של מדינת ישראל, בטווח הקצר ובטווח הארוך. זאת, בדגש על מגמות עולמיות, סוגיות אזרחיות, ועיסוק בשילוביות בין כלל ארגוני המודיעין של ישראל. במהלך החודשים הראשונים של משבר הקורונה גיבש משרד המודיעין שורת המלצות במגוון תחומים כגון אסטרטגיות יציאה, שרשראות אספקה, עולם התעופה והתיירות ועוד, שהועברו למקבלי ההחלטות. עד לסגירת המשרד כיהנה בו השרה גילה גמליאל והיא האישה הראשונה המכהנת בתפקיד זה. המשרד לענייני מודיעין הוקם ב-6 במאי 2009. המשרד עוסק בענייני מודיעין, אך אף אחד מהגופים העוסקים בנושא לא הוכפפו אליו: שירות הביטחון הכללי ו"המוסד" כפופים למשרד ראש הממשלה, ואמ"ן פועל במסגרת צה"ל, הכפוף למשרד הביטחון. גוף מודיעין נוסף, המרכז למחקר מדיני, פועל במסגרת משרד החוץ. עד 2015 השר היה ממונה על התנהלות הוועדה לאנרגיה אטומית. ב-30 בנובמבר 2014 החליטה הממשלה לאחד את המשרד לענייני מודיעין ואת המשרד לנושאים אסטרטגיים למשרד אחד שייקרא משרד המודיעין. במאי 2015 החליטה הממשלה לפרק את משרד המודיעין לשני משרדים, המשרד לנושאים אסטרטגיים ומשרד המודיעין. משרד המודיעין שותף גם לפעילות של מדינת ישראל באזור, הן ברמה המדינית-ביטחונית והן בסוגיות אזרחיות כגון אנרגיה, מים ואקלים. כך, למשל, בינואר 2021 עמד שר המודיעין, בראש משלחת רשמית שביקרה בח'רטום, במה שהיה לביקור ראשון של שר ישראלי בסודאן. לאחר מכן, בחודש מרץ, הוביל המשרד בשיתוף פעולה עם המטה לביטחון לאומי משלחת של אנשי עסקים שיצאו לשארם א-שייח' כדי להרחיב את שיתוף הפעולה הכלכלי בין ישראל למצרים. זאת, בנוסף לפרסום מחקרים והמלצות שעסקו, בין היתר, בפוטנציאל היחסים בין ישראל למדינות שונות במזרח התיכון ובאפריקה. בדצמבר 2021 השיק משרד המודיעין, בשיתוף פעולה עם השב"כ ועיריית אשקלון, חממה טכנולוגית בשם The Garage Downtown, שמטרתה לגייס חברות הזנק אזרחיות כדי שייצרו פתרונות מודיעיניים-טכנולוגיים עבור אתגרי הביטחון של השב"כ. לתוכנית נרשמו יותר מ-40 חברות ויזמים, כאשר הנבחרים שבהם יקבלו ליווי מקצועי מאנשי השב"כ. באוקטובר 2023, בתחילת מלחמת חרבות ברזל, ניסח המשרד מסמך הממליץ על עקירה בכפייה של פלסטינים מרצועת עזה, מתוכם כ-2.3 מיליון תושבים, למצרים, לחצי האי סיני. המסמך מדגיש את הקשיים כביכול של אישור בינלאומי למהלך שכזה, אך מצדיק את הגירוש כפתרון לבעיית הפליטים המחפשים מחסה מהמלחמה. הפלסטינים דחו את התוכנית, וכך גם מצרים. ממשלת ישראל הפחיתה בחשיבות המסמך, כאשר ראש הממשלה בנימין נתניהו אמר כי החומר מייצג "שיקולים ראשוניים" בנושא, שהרשויות אינן עוסקות בהם כעת.GILA GAMLIEL, Victory is an opportunity for Israel in the midst of crisis - opinion, The Jerusalem Post, ‏19 בנובמבר 2023 במרץ 2024 אישרה הממשלה את ביטול משרד המודיעין והעברת סמכויותיו למשרד ראש הממשלה. במסגרת עיסוק המשרד במודיעין לאומי-אזרחי, פותח בתוכו מנגנון ל"סריקת האופק" (Horizon scanning), כפי שקיים במדינות כגון בריטניה, אוסטרליה וסינגפור. ב-2018 הקים משרד המודיעין מעבדה למיצוי נתוני עתק (ביג דאטה) ויישומי בינה מלאכותית לטובת איתור מגמות עולמיות חדשות, תהליך המסייע לתהליכי תכנון אסטרטגי וקבלת החלטות ברמה הלאומית. את המעבדה מאיישים חוקרי מודיעין לצד אנשי טכנולוגיה, שמפתחים, מנתחים ומעבדים את הנתונים לתוצרי מודיעין והמלצות למדיניות. כחלק ממנגנון "סריקת האופק", הקים המשרד בנובמבר 2017 פורום בין-משרדי ובין-סוכנותי בשם "קו האופק", שבו חברים נציגים של משרדי ממשלה, ארגוני מודיעין וביטחון, גופים אזרחיים ואנשי מחקר. הפורום, שמתכנס אחת לרבעון, מהווה פלטפורמה לשילוביות וחילופי ידע, ובמסגרתו חוקרי משרד המודיעין מעדכנים את כלל המשתתפים במגמות העולמיות המתפתחות הרלוונטיות לתכנון האסטרטגי של מדינת ישראל. בפברואר 2022 קיים משרד המודיעין ביקור עבודה מקצועי באיחוד האמירויות, שבו הציג את יכולותיו בתחום סריקת האופק במסגרת תערוכת ה-Expo בדובאי. באירוע, שבו נכחו אורחים ממדינות כמו איחוד האמירויות, בחריין, ארצות הברית וסינגפור, הוצגה בין היתר עבודת המשרד בנושא הטכנולוגיות המפציעות, כאלה שיבשילו בעתיד הקרוב לכדי השפעה משמעותית על העולם כולו. במסגרת נאומיהם באירוע, קראו שר המודיעין אלעזר שטרן ומנכ"ל המשרד לשעבר חגי צוריאל, להקים רשת סריקת אופק אזורית, במטרה לשלב כוחות בהתמודדות עם אתגרי העתיד. נכון ל-2018 המשרד כלל 21 תקנים ונכון ל-2020 כולל 18 תקנים. שר המודיעין ומטה השר המנהל הכללי ולשכתו אגפי המשרד: אגף מחקר - אחראי להפקת עדכוני מודיעין עיתיים מסווגים וגלויים במגמה להפנות זרקור לסוגיות בולטות ומגמות מתפתחות במערכת המדינית-ביטחונית. בתוך כך האגף מוביל פרויקט לסריקת האופק "שתכליתו זיהוי מוקדם של 'אותות חלשים' ו'מגמות מבצבצות' בעולם ובאזור". במקביל עוסק בהפקת מודיעין לאומי-אזרחי להשתלבות אזרחית וכלכלית באזור המזרח התיכון. בהמשך שונה שמו למנהלת המודיעין הלאומי, האמון על גיבוש הערכת המודיעין הלאומית הרב שנתית של מדינת ישראל. אגף מדיניות - האגף אחראי על ריכוז עבודות מטה בתחומים המדיניים ביטחוניים, גיבוש ניירות מדיניות, וביצוע הערכות מצב. אמון על מעקב אחר פרויקטים ביטחוניים בעלי חשיבות מיוחדת לשר. בנוסף, אחראי לקידום, לתמיכה וליווי מקצועי של יוזמות המשלבות ממדים גאו-אסטרטגיים, מדיניים-ביטחוניים, כלכליים ותחבורתיים, בראשן יוזמת "מסילות לשלום אזורי", שתכליתה חיבור מדינות המפרץ הפרסי לים התיכון ולמערב דרך ירדן ונמלי ישראל באמצעות רשת רכבות. אגף קשרי מודיעין - אחראי לניהול, פיתוח ותחזוקת הקשרים של השר והמשרד עם קהילת המודיעין, בדגש על השב"כ והמוסד, ועם גורמים מודיעיניים ומודיעיניים-מדיניים זרים בישראל ומחוצה לה. האגף גם אחראי לתיאום פגישות עבודה ביקורים וסיורים של השר, המנכ"ל והצוות המקצועי הבכיר של המשרד במטות ארגוני המודיעין, במרחבים ובשטח. אגף קשרי חוץ - ניהול פיתוח ותחזוקה של קשרי חוץ מדיניים ותקשורת באמצעות מפגש עם גורמים מדיניים-ביטחוניים- מודיעיניים בכירים ונציגים זרים בישראל ומחוצה לה, תוך קידום עמדותיה ואינטרסיה של מדינת ישראל. אגף פרויקטים - אחראי על ניהול פרויקטים של המשרד ואגפיו, ובכלל זה על ביצוע עבודת המטה, פעילות מול החשבות והייעוץ המשפטי, על ביצוע התיאומים וההתקשרויות הנדרשים לשם קידומם של הפרויקטים השונים, ועל מעקב אחר ביצועם. מדיה וקבצים בנושא משרד המודיעין בוויקישיתוף אתר האינטרנט הרשמי של משרד המודיעין (בעברית ובאנגלית) רפאלה גויכמן, צוות המוחות הסודי שיודע איפה ישראל צריכה להיות בעוד 100 שנה: "מי שיוביל ישלוט, ומי שינמנם - הלך עליו", באתר TheMarker‏, 22 במאי 2019 איתמר אייכנר ואדיר ינקו, המלצת משרד המודיעין: אלה המדינות שאליהן ניתן יהיה לטוס בקרוב, באתר ynet, 5 ביוני 2020 דקלה אהרן-שפרן, דוח: בגל נוסף של קורונה עלול להיות מחסור בתרופות, באתר כאן – תאגיד השידור הישראלי, 18 ביוני 2020 יוסי מלמן, משרד המודיעין, סידור עבודה בניחוח שושואיסטי לפוליטיקאי השאפתן, באתר הארץ, 23 ביוני 2020 איתמר אייכנר, מחלל ועד מזון: משרד המודיעין הקים מרכז מודיעיני לעליונות טכנולוגית, באתר ynet, 14 בפברואר 2022 ליאת לוי, "ראשי הממשלה רוצים את הצעצוע הזה קרוב אליהם": משרד המודיעין נהפך לבדיחה, אבל זאת טרגדיה, באתר TheMarker‏, 2 בנובמבר 2023 משרד המודיעין - אודות המשרד, באתר משרד המודיעין. הקמת המשרד לענייני מודיעין, 3 במאי 2009, החלטה מספר 70 של ממשלת ישראל השלושים ושתיים, משנת 2009, באתר של משרד ראש הממשלה אמיר אורן, האיש שיעזור לנתניהו לחשוב בדיוק אותו דבר, באתר הארץ, 20 באפריל 2014. הודעת מזכיר הממשלה בתום ישיבת ממשלה מיום 30 בנובמבר 2014 חלוקת משרד המודיעין - למשרד לנושאים אסטרטגיים ולמשרד המודיעין, החלטה מספר 14 של הממשלה מיום 19.05.2015 ברק רביד‏, ביקור ראשון של שר ישראלי: אלי כהן הגיע לסודאן ונפגש עם בכירים במדינה, באתר וואלה, 25 בינואר 2021 איתמר אייכנר, רמי לוי ושופרסל בסיני: משלחת כלכלית מיוחדת חזרה מביקור בשארם א-שייח', באתר ynet, 10 במרץ 2021 מאיר אורבך, השב"כ פותח חממה לסטארט-אפים באשקלון, בשיתוף משרד המודיעין, באתר כלכליסט, 16 בדצמבר 2021 יהונתן ליס, משרד המודיעין יבוטל, גמליאל תחליף את אקוניס - שימונה לקונסול בניו יורק, באתר הארץ, 13 במרץ 2024 איתמר אייכנר, הממשלה תאשר: משרד המודיעין יבוטל, גמליאל תחליף את אקוניס שימונה לקונסול | פרסום ראשון, באתר ynet, 13 במרץ 2024 איתמר אייכנר, גם לישראל יש "מעבדת מודיעין לאומי", מחוץ לצה"ל, באתר ynet, 7 ביולי 2020 רפאלה גויכמן, צוות המוחות הסודי שיודע איפה ישראל צריכה להיות בעוד 100 שנה: "מי שיוביל ישלוט, ומי שינמנם - הלך עליו", באתר TheMarker‏, 22 במאי 2019 Intelligence Ministry calls for joint UAE strategic big data dialogue, The Jerusalem Post | JPost.com (באנגלית אמריקאית) השר לענייני מודיעין הופיע בפני ועדת החוץ והביטחון, אתר הכנסת יוסי מלמן, משרד המודיעין, סידור עבודה בניחוח שושואיסטי לפוליטיקאי השאפתן, באתר הארץ, 23 ביוני 2020 אגף מחקר - אתר משרד המודיעין אתר האינטרנט הרשמי של משרד המודיעין אגף מדיניות - אתר משרד המודיעין אגף קשרי מודיעין - אתר משרד המודיעין אגף קשרי חוץ - אתר משרד המודיעין אגף פרויקטים, אתר משרד המודיעין הודעת מזכיר הממשלה בתום ישיבת הממשלה מיום 31 בינואר, אתר משרד ראש הממשלה, 31 בינואר 2010 השר דן מרידור ביקר במכס אשדוד, נובמבר 2010 צבי זרחיה, מנכ"ל המשרד לענייני מודיעין יובל וולמן סיים את תפקידו, באתר TheMarker‏, 12 בנובמבר 2014 צבי זרחיה, סגן ראש המוסד לשעבר, רם בן ברק, מונה למנכ"ל משרד המודיעין והנושאים האסטרטגיים, באתר TheMarker‏, 30 בנובמבר 2014 מנכ"ל משרד המודיעין החדש - חגי צוריאל, israeldefence שר המודיעין סייר בדרום הר חברון, הביע דאגה מהבניה הבלתי חוקית, חדשות באר שבע ועדת חוץ וביטחון, אתר הכנסת מינוי המנהל הכללי של משרד המודיעין, משרד ראש הממשלה, 19 ביולי 2021 אנה ברסקי, ‏השרה גילה גמליאל ממנה את אילן כהן למנכ"ל משרד המודיעין, באתר מעריב אונליין, 12 בפברואר 2023 איתמר אייכנר, עזיבת המנכ"ל שהוסתרה: במשרד המודיעין מכהן ממלא מקום, הציבור לא עודכן, באתר ynet, 21 בספטמבר 2023 נחום בסלו, באתר משרד המודיעין, ‏24 בינואר 2024